ΕΛΛΗΝΙΚΗ ΔΗΜΟΚΡΑΤΙΑ

ΤΟΕΒ ΜΠΟΪΔΑ-ΜΑΥΡΗΣ

ΕΔΡΑ: ΘΕΣΠΡΩΤΙΚΟ ΠΡΕΒΕΖΑΣ

Αριθμός 12 έτους 2013 πράξης συνεδρίασης

του Διοικητικού Συμβουλίου του ΤΟΕΒ Μπόϊδα-Μαυρής.

Στο Θεσπρωτικό σήμερα την 12η Δεκεμβρίου 2013, ημέρα Πέμπτη, ώρα 10.00΄ π.μ. και στο γραφείο του Οργανισμού μας, συνήλθαν σε συ­νεδρί­αση τα μέλη του Διοικητικού Συμβουλίου του ΤΟΕΒ Μπόϊδα-Μαυ­ρής, ύστερα από την υπ’ αριθμ. 194/5-12-2013 πρόσκληση του προέ­δρου του ΤΟΕΒ για να συζητήσουν και αποφασίσουν στα εξής θέματα:

1. Έγκριση δαπανών μηνών: Ιουνίου-Ιουλίου-Αυγούστου και Σεπτεμ­βρίου 2013.
2. Ενημέρωση για την δημοπρασία της Ηλεκτρονικής Υδροληψίας που θα επαναληφθεί στις 17 Δεκεμβρίου 2013.
3. Συζήτηση για τις αντιπλημμυρικές εργασίες του Οργανισμού μας την χειμερινή περίοδο 2013-2014.
4. Εξέταση αιτήσεων-ενστάσεων.
5. Διάφορα.

Παρόντα μέλη στην σημερινή συνεδρίαση είναι:

α) Μαλέσκος Αναστάσιος, πρόεδρος.

β) Κάτσενος Ιωάννης, αντιπρόεδρος.

γ) Πότσιος Χρήστος, ταμίας.

δ) Τσέγκος Νικόλαος, μέλος.

ε) Δήμος Ευάγγελος, μέλος

Η συνεδρίαση βρίσκεται σε απαρτία και ο πρόεδρος κηρύσσει την έναρξή της.

Για το πρώτο θέμα: ……………………………………

Για το δεύτερο θέμα: ………………………………….

Για το τρίτο θέμα: ………………….………………….

Για το τέταρτο θέμα: ………………………………….

Για το πέμπτο θέμα:

**Α. Χορήγηση επόμενου Μισθολογικού Κλιμακίου στον μόνιμο γραμματέα του ΤΟΕΒ.**

Ο πρόεδρος αναφέρει ότι στο Νόμο 4024/2011 (νέο Μισθολόγιο-Βαθ­μολόγιο), ειδικότερα στο άρθρο 12 «Σύστημα Μισθολογικής εξέλιξης», παράγρ. 2 και 3, αναφέρεται ότι τα Μισθολογικά Κλιμάκια του Γ΄ Βαθ­μού (στον οποίο έχει ενταχθεί ο μόνιμος γραμματέας του Οργανισμού μας) αλλάζουν κάθε διετία για τους υπαλλήλους εκπαιδευτικής κατηγο­ρίας ΔΕ. Ο μόνιμος γραμματέας του ΤΟΕΒ Μπόϊδα-Μαυρής κ. Δράκος Χαράλαμπος του Θεοφίλου, έχει ενταχθεί στο μισθολόγιο-βαθμολόγιο του δημοσίου του Ν. 4024/2011, όπως αποφασίστηκε στην υπ’ αριθμ. 12/22-12-2011 (θέμα 4ο) απόφαση του Διοικητικού Συμβουλίου μας, συ­γκεκριμένα εντάχθηκε στο ΜΚ3 (Μισθολογικό Κλιμάκιο 3) Γ΄ Βαθμού. Στις 31/10/2013 συ­μπλήρωσε δύο (2) χρόνια στο ΜΚ 3 του Γ΄ Βαθμού (με αρχή-βάση την 01/11/2011). Για την προαγωγή όμως στο επόμενο ΜΚ4 (που γίνεται ανά διετία στον συγκεκριμένο βαθμό και εκπαιδευτική κατηγορία, δυνάμει του άρθρου 12, του Ν. 4024/2011, παράγρ. 2 και 3) προβλέπεται η έγκρισή του από το Διοικητικό μας Συμβούλιο, αφού με την χορήγηση του νέου ΜΚ4 γίνεται τροποποίηση προηγούμενης από­φασης του Διοικητικού Συμβουλίου (αριθμ. 12/22-12-2011, θέμα 4ο) όταν του εγκρίθηκε η κατάταξή του στο ΜΚ3. Τα ίδια (σχετικά με την χορήγηση του επόμενου ΜΚ) αναφέρονται και στην εγκύκλιο 2/78400/0022/14-11-2011 (σελίδες: 4-6).

Έτσι ο Βασικός Μισθός του παραπάνω υπαλλήλου στο ΜΚ3 ήταν 1.325,00 ευρώ μικτά μέχρι της 31/10/2013. Τώρα, με το ΜΚ4 θα γίνει 1.352,00 ευρώ από της 01/11/2013, δηλαδή θα αυξηθεί κατά 27,00 ευρώ, όπως προβλέπει ο παραπάνω Νόμος.

Το Διοικητικό Συμβούλιο αφού άκουσε τον πρόεδρο και αφού αποδέ­χτηκε ότι ο παραπάνω υπάλληλος υπηρετεί σωστά και πάρα πολύ ικανο­ποιητικά στον Οργανισμό μας ανταποκρινόμενος άριστα σε όλες τις ερ­γασίες που του ανατίθενται, μετά από διαλογική συζήτηση, Ομόφωνα αποφασίζει τα εξής:

1) Εγκρίνει την χορήγηση του επόμενου Μισθολογικού Κλιμακίου ΜΚ4 στον μόνιμο γραμματέα-υπάλληλο του ΤΟΕΒ Μπόϊδα-Μαυρής από 1 Νοεμβρίου 2013 και εξής.

2) Με την παραπάνω χορήγηση του ΜΚ4 στον μόνιμο γραμματέα μας, ο βασικός μισθός του γίνεται πλέον 1.352,00 ευρώ από τις 01/11/2013, από 1.325,00 ευρώ που ήταν ως τις 31/10/2013.

3) Με την ίδια παραπάνω απόφασή του το Διοικητικό Συμβούλιο τρο­ποποιεί και την υπ’ αριθμ. 12/22-12-2011 (θέμα 4ο) απόφασή του, ως προς το ΜΚ του παραπάνω μονίμου γραμματέα και τις αποδοχές του.

Μετά τα παραπάνω και αφού δεν υπάρχει άλλο θέμα για συζήτηση, λύνεται η συνεδρίαση που υπογράφεται ως εξής:

Ο πρόεδρος Τα Μέλη:

Αναστάσιος Μαλέσκος 1. Κάτσενος Ιωάννης

2. Πότσιος Χρήστος

3. Τσέγκος Νικόλαος

4. Δήμος Ευάγγελος